b'\n_START_ARTICLE_\nSan Fernandon katedraali\n_START_PARAGRAPH_\nSan Fernandon katedraali (engl. Cathedral of San Fernando) on San Antoniossa Texasissa sijaitseva roomalaiskatolinen katedraali, joka on vanhin edelleen k\xc3\xa4yt\xc3\xb6ss\xc3\xa4 oleva tuomiokirkko Yhdysvalloissa. Se on San Antonion roomalaiskatolisen arkkihiippakunnan p\xc3\xa4\xc3\xa4kirkko.\n_START_SECTION_\nHistoria\n_START_PARAGRAPH_\nSan Fernandon katedraali rakennettiin vuosina 1738\xe2\x80\x931750. Se on nimetty Kastiliaa 1200-luvulla hallineen Ferdinand III:n mukaan. Kirkkoa laajennettiin vuonna 1868.'